กรมการแพทย์แผนไทยฯ จับมือเครือข่ายภาคเอกชน และคิงเพาวอร์ ติวเข้มการตลาดแก่ผู้ประกอบการผลิตภัณฑ์สมุนไพรไทย  ยกระดับสินค้าสร้างสุขภาพดีสู่คนทั่วโลก
นพ. มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก กล่าวในการเปิดโครงการสมุนไพรไทย ตำรับไทย มรดกโลก (Thailand KISS The World) ว่า กรมการแพทย์แผนไทยฯ ได้ขับเคลื่อนงานด้านการแพทย์แผนไทยและสมุนไพรเพื่อเศรษฐกิจ ตามยุทธศาสตร์ชาติ 20 ปี มุ่งเน้นผลักดันให้สมุนไพรไทยภูมิปัญญาไทย พัฒนาใน 4 ด้านหลัก คือ ริเริ่ม พัฒนา สร้างรายได้ ยั่งยืน เพื่อให้เป็นสินค้าอัตลักษณ์ไทยที่สร้างมูลค่าทางเศรษฐกิจและสามารถยกระดับสินค้าสู่ตลาดโลกได้ ที่ผ่านมากรมการแพทย์แผนไทยฯ ได้ร่วมกับองค์กรภาคีเครือข่าย จัดทำ Big Data เชื่อมโยงข้อมูลผู้ปลูก ผู้ผลิต ผู้บริโภค ตลาดกลางสมุนไพรที่มีคุณภาพมาตรฐาน ตลาดกลางสมุนไพรออนไลน์ อุตสาหกรรมสารสกัดสมุนไพร เพื่อการดำเนินการอย่างเป็นระบบ และตั้งแต่ปี 2559 ถึงปัจจุบันได้มีการคัดสรรผลิตภัณฑ์สมุนไพรไทยที่มีคุณภาพผ่านการประกวดผลิตภัณฑ์คุณภาพ จนขณะนี้มีผลิตภัณฑ์มาตรฐานที่ได้รับรางวัล 350 ผลิตภัณฑ์ และเพื่อให้ผลิตภัณฑ์สมุนไพรคุณภาพของไทยมีเป็นที่รู้จักของตลาดทั้งในและต่างประเทศมากขึ้น         กรมการแพทย์แผนไทยฯ ได้ร่วมกับภาคีเครือข่ายภาคเอกชน และ กลุ่ม บริษัทคิงพาวเวอร์ จัดให้ความรู้แก่ผู้ประกอบการผลิตภัณฑ์สมุนไพร 34 บริษัท ถึงเรื่องการตลาดเพื่อเจาะกลุ่มลูกค้านักท่องเที่ยว ซึ่งจากจุดเริ่มต้นวันนี้จะช่วยให้เกิดการผลิตภัณฑ์สมุนไพรไทยตรงความต้อวการของตลาด เชื่อว่าในปี 2562-2565 มีมูลค่าเพิ่มขึ้นจาก 1.8 แสนล้านบาท เป็น 3.6 แสนล้านบาท        ทั้งนี้ในช่วงบ่ายจะมีการจับคู่ธุรกิจ โดยผลิตภัณฑสมุนไพรคุณภาพที่ผ่านการพิจารณาคุณสมบัติตรงใจลูกค้าอยู่แล้ว จะได้ วางขายที่จุดจำหน่ายคิง เพาเวอร์ นำไปสู่การเป็นศูนย์กลางการส่งออกวัตถุดิบและผลิตภัณฑ์สมุนไพรชั้นนำของโลกที่เต็มไปด้วยจุดเด่นด้วยอัตลักษณ์ไทย ส่งต่อสุขภาพดีสู่คนทั่วโลก